ЖАМБЫЛ ОБЛЫСЫ ӘКІМДІГІНІҢ ТАБИҒИ РЕСУРСТАР ЖӘНЕ
ТАБИҒАТ ПАЙДАЛАНУДЫ РЕТТЕУ БАСҚАРМАСЫНЫҢ
СЫБАЙЛАС ЖЕМҚОРЛЫҚ ТӘУЕКЕЛДЕРІ КАРТОГРАММАСЫ

Картограмма Жамбыл облысы әкімдігінің табиғи ресурстар және табиғат пайдалануды реттеу басқармасының 2026 жылғы 02 маусым–14 шілде аралығында жүргізілген сыбайлас жемқорлық тәуекелдеріне ішкі талдау нәтижелері, анықталған сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспары, анықталған кемшіліктердің жойылуы туралы анықтама және сыбайлас жемқорлық тәуекелдеріне шалдыққан лауазымдар тізбесі негізінде әзірленді.
Ішкі талдау Қазақстан Республикасының «Сыбайлас жемқорлыққа қарсы іс-қимыл туралы» Заңының 8-бабының 5-тармағына және Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.

	№
	Тәуекел аймағы / анықталған тәуекел
	Тәуекелдің туындауына ықпал ететін себептер мен жағдайлар
	Ықтимал салдары
	Тәуекелге бейім лауазымдар
	Қолданыстағы және қабылданған алдын алу/бақылау шаралары
	Жою жөніндегі іс-шара
	Мерзімі
	Жауапты
	Күтілетін нәтиже

	




1
	«E-Otinish» ақпараттық жүйесін қызметтік хат алмасу үшін пайдалану
	Басқармаға қарасты мемлекеттік мекемелердің қызметтік құжаттарды азаматтардың өтініштерін қабылдау және тіркеуге арналған «E-Otinish» ақпараттық жүйесі арқылы жолдауы; ақпараттық жүйені пайдалану тәртібінің жеткілікті деңгейде сақталмауы.
	Азаматтардың өтініштері бойынша статистикалық мәліметтердің бұрмалануы; есепке алынуға жатпайтын қызметтік құжаттарды тіркеу және өңдеуге қосымша ресурстардың жұмсалуы; құжат айналымы тәртібінің бұзылуы.
	Басқарманың жауапты мамандары; басқармаға қарасты мемлекеттік мекемелердің басшылары және жауапты қызметкерлері.
	Барлық қарасты мекемелерге «E-Otinish» ақпараттық жүйесін қызметтік хат алмасу үшін пайдалануға жол берілмейтіні түсіндірілді; қызметтік хат алмасуды электрондық құжат айналымы жүйесі және өзге де тиісті ресми байланыс арналары арқылы жүргізу қажеттілігі жеткізілді; бұзушылыққа жол берген тұлғалардың тәртіптік жауапкершілігі қаралып, тиісті шаралар қабылданды.
	«E-Otinish» ақпараттық жүйесін тек оның белгіленген мақсаты мен қолданыстағы талаптарға сәйкес пайдалану; қызметтік хат-хабарды электрондық құжат айналымы жүйесі және өзге де белгіленген ресми арналар арқылы жүргізуді қамтамасыз ету; қызметкерлерге жүйені пайдалану тәртібі бойынша түсіндіру жұмыстарын тұрақты жүргізу.
	2026 жылғы III тоқсан
	Басқарманың жауапты маманы, басқармаға қарасты мемлекеттік мекемелердің басшылары
	«E-Otinish» ақпараттық жүйесін белгіленген тәртіпке сәйкес пайдалану қамтамасыз етіледі, қызметтік хат-хабардың өтініштер жүйесіне негізсіз енгізілуіне жол берілмейді.

	





2
	«E-Otinish» жүйесінде қызметтік хаттарды тіркеу салдарынан статистикалық мәліметтердің бұрмалануы
	Қызметтік хаттарды азаматтардың өтініштерімен бір ақпараттық ағынға енгізу; қызметтік хат алмасу мен азаматтардың өтініштерін есепке алу тәртібінің ажыратылмауы.
	Келіп түскен азаматтардың өтініштерінің нақты саны туралы статистикалық деректердің бұрмалануы; есептілік сапасының төмендеуі; өтініштер бойынша статистикалық көрсеткіштерді қалыптастырудың дәлдігіне әсер етуі.
	Басқарма басшысының орынбасары; құрылымдық бөлімше басшылары; жауапты қызметкерлер.
	Құрылымдық бөлімше басшылары мен жауапты қызметкерлерге қызметтік хат алмасуды электрондық құжат айналымы жүйесі арқылы жүргізу қажеттілігі түсіндірілді; қызметтік хаттарды «E-Otinish» жүйесінде тіркеуге жол бермеу және қызметтік хаттар мен азаматтардың өтініштерін ажырату қамтамасыз етілді.
	Қызметтік хаттарды «E-Otinish» ақпараттық жүйесінде тіркеуге жол бермеу; қызметтік хат-хабарды электрондық құжат айналымы жүйесі арқылы жүргізуді қамтамасыз ету; өтініштер статистикасын қалыптастыру кезінде қызметтік хаттардың есепке алынбауын бақылау.
	2026 жылғы III тоқсан
	Басқарма басшысының орынбасары, құрылымдық бөлімше басшылары
	Қызметтік хаттар мен азаматтардың өтініштері есепке алу тұрғысынан ажыратылады, статистикалық мәліметтердің бұрмалану қаупі төмендетіледі.

	









3
	«E-Otinish» ақпараттық жүйесін пайдалану тәртібіне ішкі бақылаудың жеткіліксіздігі
	Басқармаға қарасты мемлекеттік мекемелерде «E-Otinish» ақпараттық жүйесін пайдалану тәртібінің сақталуына тұрақты бақылаудың жеткіліксіздігі; мониторинг нәтижелерін жүйелі түрде қараудың болмауы.
	Бұрын анықталған бұзушылықтардың қайталануы; ақпараттық жүйені пайдалану тәртібін бұзу тәуекелінің сақталуы; ішкі бақылау тиімділігінің төмендеуі.
	Басқарманың жауапты маманы; басқармаға қарасты мемлекеттік мекемелердің басшылары және жүйеге жауапты қызметкерлер.
	Бағынысты мекемелерде «E-Otinish» ақпараттық жүйесін пайдалану тәртібінің сақталуына тоқсан сайын мониторинг жүргізу тәртібі енгізілді; мониторинг нәтижелері бойынша анықталған бұзушылықтарды жою және олардың қайталануына жол бермеу шаралары белгіленді.
	Басқармаға қарасты мемлекеттік мекемелерде «E-Otinish» ақпараттық жүйесін пайдалану тәртібінің сақталуына тоқсан сайын мониторинг жүргізу; мониторинг нәтижелерін қорытындылау және анықталған бұзушылықтар бойынша тиісті шаралар қабылдау; мониторинг нәтижелерін ішкі бақылау барысында есепке алу.
	Тұрақты
	Басқарманың жауапты маманы
	Ақпараттық жүйені пайдалану тәртібінің сақталуына тұрақты бақылау қамтамасыз етіледі, бұзушылықтардың алдын алу және олардың қайталануына жол бермеу тетіктері жұмыс істейді.

	












4
	Қоршаған орта сапасының нысаналы көрсеткіштерінің әзірленбеуі, келісілмеуі, бекітілмеуі және олардың орындалуына мониторингтің болмауы
	Қоршаған орта сапасының нысаналы көрсеткіштерін әзірлеу, уәкілетті органмен келісу, жергілікті өкілді органға бекітуге енгізу және орындалуын мониторингтеу процестерінің толық іске асырылмауы; аталған процестер бойынша жауапкершілік пен бақылаудың жеткілікті деңгейде жүйеленбеуі.
	Қоршаған орта сапасын басқару жөніндегі жоспарлау мен есептіліктің жеткіліксіздігі; белгіленген көрсеткіштердің орындалуын бағалау мүмкіндігінің төмендеуі; экологиялық көрсеткіштерге қол жеткізу жөніндегі басқарушылық шешімдерді қабылдау процесінде субъективтілік тәуекелінің туындауы.
	Басқарма басшылығы; кең таралған пайдалы қазба байлықтарды пайдалану, экологиялық сараптама және су қорғау бөлімі.
	Жауапты құрылымдық бөлімшеге қоршаған орта сапасының нысаналы көрсеткіштерін әзірлеу, келісу, бекітуге енгізу және олардың орындалуына мониторинг жүргізу міндеті жүктелді; көрсеткіштерді әзірлеу, уәкілетті органмен келісу және облыстық мәслихатқа бекітуге енгізу бойынша жұмыстар ұйымдастырылды.
	Қоршаған орта сапасының нысаналы көрсеткіштерін белгіленген тәртіппен әзірлеу; қоршаған ортаны қорғау саласындағы уәкілетті органмен келісу рәсімдерін жүргізу; облыстық мәслихатқа бекітуге енгізу; бекітілген көрсеткіштердің орындалуына тұрақты мониторинг жүргізу және жыл сайын талдау нәтижелері бойынша тиісті басқарушылық шешімдер қабылдау.
	2026 жылғы IV тоқсан
	Басқарма басшылығы, кең таралған пайдалы қазба байлықтарды пайдалану, экологиялық сараптама және су қорғау бөлімі
	Қоршаған орта сапасының нысаналы көрсеткіштері белгіленген тәртіппен әзірленіп, келісіліп, облыстық мәслихатқа бекітуге енгізіледі; олардың орындалуына тұрақты мониторинг жүргізу жүйесі қалыптастырылады.



КАРТОГРАММАҒА БАЙЛАНЫСТЫ ЛАУАЗЫМДЫҚ ТӘУЕКЕЛДЕР
	№
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері

	1
	Басқарма басшысы
	Басқарушылық шешімдер қабылдау; кадрлық және ұйымдастырушылық мәселелер бойынша шешімдер қабылдау; тәртіптік және көтермелеу шараларын қолдану; мемлекеттік сатып алуды ұйымдастыруға қатысты өкілеттіктерді жүзеге асыру.
	Қызметтік өкілеттіктерді жеке мүддеге пайдалану; кадрлық шешімдер қабылдау кезінде мүдделер қақтығысының туындауы; тәртіптік және көтермелеу шараларын қолдануда субъективті шешім қабылдау; мемлекеттік сатып алу рәсімдеріне байланысты тәуекелдер.

	2
	Бөлім басшылары
	Орман, су, аң шаруашылығы және қоршаған ортаны қорғау салаларында қызметтік өкілеттіктерді жүзеге асыру; мемлекеттік қызметтер көрсету процесін ұйымдастыру; шешімдер қабылдауға және оларды келісуге қатысу; бағынысты қызметкерлердің жұмысын ұйымдастыру және бақылау.
	Қызметтік өкілеттіктерді тиісінше пайдаланбау; шешім қабылдау кезінде субъективтілік; мемлекеттік қызметтер көрсету барысында белгіленген тәртіптен ауытқу; жеке мүдденің қызметтік шешімдерге ықпал етуі; ішкі бақылаудың жеткіліксіздігі.

	3
	Бас мамандар
	[bookmark: _GoBack]Орман, су, аң шаруашылығы және қоршаған ортаны қорғау салаларында қызметтік өкілеттіктерді жүзеге асыру; мемлекеттік қызметтер көрсету; жеке және заңды тұлғалардың өтініштері бойынша құжаттарды дайындау және жауаптарды белгіленген мерзімде әзірлеу; ақпараттық жүйелермен жұмыс істеу; құжаттарды тіркеу және өңдеу.
	Қызметтік міндеттерді орындау барысында субъективті шешім қабылдау; мемлекеттік қызметтерді көрсету және құжаттарды қарау кезінде белгіленген тәртіпті бұзу; өтініштерді қарау мерзімдерін бұзу; ақпараттық жүйелерді белгіленген тәртіптен тыс пайдалану; қызметтік ақпаратты жеке мүддеге пайдалану тәуекелі.



ҚОРЫТЫНДЫ
2026 жылғы 02 маусым – 14 шілде аралығында жүргізілген сыбайлас жемқорлық тәуекелдеріне ішкі талдау нәтижелері бойынша басқарма қызметінде 4 негізгі сыбайлас жемқорлық тәуекелі анықталды.
Аталған тәуекелдер:
· «E-Otinish» ақпараттық жүйесін қызметтік хат алмасу үшін пайдалану;
· «E-Otinish» жүйесінде қызметтік хаттарды тіркеу салдарынан статистикалық мәліметтердің бұрмалануы;
· «E-Otinish» ақпараттық жүйесін пайдалану тәртібіне ішкі бақылаудың жеткіліксіздігі;
· қоршаған орта сапасының нысаналы көрсеткіштерінің әзірленбеуі, келісілмеуі, бекітілмеуі және олардың орындалуына мониторингтің болмауы.
Анықталған тәуекелдер бойынша олардың туындауына ықпал ететін себептер мен жағдайларды жою жөніндегі іс-шаралар белгіленіп, жауапты орындаушылар мен орындау мерзімдері айқындалды.
Қабылданған алдын алу және бақылау шаралары «E-Otinish» ақпараттық жүйесін белгіленген тәртіппен пайдалануды қамтамасыз етуге, қызметтік хат-хабар мен азаматтардың өтініштерін есепке алуды ажыратуға, ішкі бақылау мен мониторингті күшейтуге, сондай-ақ қоршаған орта сапасының нысаналы көрсеткіштерін әзірлеу, келісу, бекітуге енгізу және олардың орындалуын мониторингтеу рәсімдерін жүйелеуге бағытталған.
Ішкі талдау материалдарына сәйкес персоналды басқару, мүдделер қақтығысын анықтау және реттеу, ұйымдастырушылық-басқарушылық қызмет, мемлекеттік көрсетілетін қызметтер, жеке және заңды тұлғалардың өтініштерін қарау, мемлекеттік сатып алу және бюджет қаражатын жоспарлау мен игеру, орман қорын пайдалану, жануарлар дүниесін қорғау және пайдалану, экологиялық сараптама, кең таралған пайдалы қазбаларды пайдалану бағыттары бойынша тікелей анықталған сыбайлас жемқорлық тәуекелдері белгіленбеген.
Картограммада көзделген іс-шаралардың орындалуы басқарманың ішкі бақылауы шеңберінде бақылауда болады. Анықталған тәуекелдердің қайталануына жол бермеу мақсатында қабылданған алдын алу және бақылау шараларының орындалуына тұрақты мониторинг жүргізіледі.


